da en da en fr da da da nl da da lb nl fi da da da da da en da en fr en fr da en da sv en uz nl da da nb da da en da da da en sv fr fi da da de da de en sv da sv da sv da da da da da da da zh da zh da zh da zh da zh da zh da zh da zh da zh da zh da zh da zh da zh da zh da zh da zh da zh da zh da zh da zh da zh da da da en da da sv da da fr en da de da da de fr da de nl da da da en da da da da da fr ceb en nl ceb fr de da da
Bolig i fransk landstil | ISABELLAS
Klik dig igennem galleriet og se, hvordan du kan forvandle din bolig til en himmelsk oase i fransk landstil.
I Frederikssund med kig til Roskilde Fjord ligger en højst usædvanlig bolig. Oprindeligt en gammel rødstensvilla fra 1917 med bindingsværk med en uskøn tilbygning fra 1971 af gule mursten. Men villaens beboere, parret Anne Egelund Larsen og Petter Hvitfeld Larsen, så muligheder i den 147 m2 store bolig, og har brugt al deres fritid på at renovere huset, så det i dag fremstår lyst og imødekommende både inde og ude.
Se også: Inspiration: Kreativt countryhjem
Udvendig er både de røde og gule mursten blevet kalket hvide, og også inde er stilen lys og væggene hvide.
Ideen til en indendørs makeover kom, da Anne for fire år siden fik en bog om landlig fransk boligstil i hænderne og hurtigt blev grebet af stilen. Så meget, at hun besluttede at udskifte alle møbler og ting i huset med en gennemført nostalgisk stil med lyse møbler fra Sverige, Frankrig og Danmark.
Se også: Inspirationsgallerier til boligindretning
- Med kvindelist fik jeg overtalt min mand til at hjælpe mig med bl.a. at male i lyse farver, skifte bordplade i køkken og badeværelse ud med klinker og pudse murstenspejsen op i gråt og rustikt. Det blev til en mere rå stil med gamle møbler og pynteting, siger Anne.
Køkkenet er renoveret ad flere omgange, senest med bordplade af hvide kakler. En fin idé, hvis man vil tilføre et ellers meget hvidt univers lidt struktur. Buerne ved de åbne hylder under køkkenbordet er med til at give rummet personlighed.
Gør som Anne, og hæng det pæne køkkentøj til skue.
Med en slagbænk under vinduet i udestuen udnytter Anne dagslyset optimalt. Fra udestuen er der udgang til terrassen, der har udsigt til Roskilde Fjord.
Et skab med charme. Lignende kan man stadig være heldig at finde på loppemarkeder og så selv friske op med en omgang maling.
Gør som Anne, og gå på loppemarkeder, hvor du ofte kan finde fine borde i fransk stil.
Skabe og småborde i fransk stil gør både plads til opbevaring og hyggelige nips.
Under køkkengulvet er der indrettet en mini-viktualiekælder, hvor Anne bl.a. gemmer sin produktion af syltede og henkogte sager
I et hjørne er der blevet indrettet et hyggeligt arbejdsmiljø med et gammeldags skrivebord i centrum. Sættekasserne på væggen er en smart måde at opbevare diverse nips på.
Et belgisk Boch-servantefad af musselmalet fajance er brugt som urtepotteskjuler.
En smuk, gammel suppeterrin er brugt som urtepotteskjuler.
Genbrug gamle flasker - det pynter og passer perfekt ind i den franske stil.
Der blev lagt nyt plankegulv i den lyse spisestue, der tidligere fungerede som kunstneratelier. Ovenlyset kommer fra et vindue i taget.
Her han Anne brug et smuk tekande som urtepotteskjuler. Det smukke stel skaber en rød tråd i villaen.
Stilrent til mindste detalje, selv badeværelsesvasken har fået nyt armatur.
To antikke bøger er samlet med sejlgarn giver en rå kontrast til den lyse villa.
Parret går ind for genbrug, så mange af husets oprindelige materialer er blevet genanvendt. Denne brændeovnsskjuler fandtes fx på en gammel kakkelovn et andet sted i huset. Kaklerne har Petter selv monteret.
De skrå vægge i soveværelset er dækket af romantisk tapet og grundigt isolerede, så de kan modstå vinden fra Roskilde Fjord.
I soveværelset har Anne indrettet hjørnet med et blåt blikfang - simpelt og fint.
Sådan så det gamle murstenshus ud, før Parret gav det en makeover. Se, hvordan den franske villa ser ud nu på næste billede.
Hvid maling og en ny terrasse har givet villaen et helt nyt udtryk.
Efter en lang renoveringsproces har parret forvandlet det gamle murstenshus til en ægte countryperle.
Er din elregning også steget? Sådan sparer du på strømmen!
Sådan laver du syltede grønne tomater
Havekalender 2022: Isabellas' gøremål i haven — uge for uge
Er din elregning også steget? Sådan sparer du på strømmen!
Sådan fjerner du kalk fra din bruseniche
Vild med Nutella? Så nemt kan du lave din egen version!
Kontakt Køb abonnement Annoncør
Administrer samtykke Cookie- og privatlivspolitik